“นายกฯ” คลอด 14 มาตรการเร่งด่วนสกัด “โควิด-19” ระบาด-บรรเทาผลกระทบทางเศรษฐกิจ
“พล.อ.ประยุทธ์ จันทร์โอชา” นายกรัฐมนตรี คลอด 14 มาตรการเร่งด่วนสกัดการแพร่ระบาดของ “โควิด-19” พร้อมสั่ง "สมคิด-อุตตม" หาแนวทางบรรเทาผลกระทบทางเศรษฐกิจ
“พล.อ.ประยุทธ์ จันทร์โอชา” นายกรัฐมนตรี คลอด 14 มาตรการเร่งด่วนสกัดการแพร่ระบาดของ “โควิด-19” พร้อมสั่ง "สมคิด-อุตตม" หาแนวทางบรรเทาผลกระทบทางเศรษฐกิจ
3 มี.ค. 2563

โฆษกประจำสำนักนายกรัฐมนตรี เปิดเผยว่า ในการประชุมคณะรัฐมนตรี (ครม.) วันนี้ (3 มี.ค.63) พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้มีข้อสั่งการมาตรการระยะเร่งด่วนสำหรับการแก้ไขปัญหาจากโรคติดเชื้อไวรัสโคโรนา 2019 (โควิด-19) ประกอบด้วย
ด้านการป้องกันโรคและดูแลสุขภาพ
โดยในส่วนของการดูงานหรืออบรมหลักสูตรขอให้พิจารณาเปลี่ยนแปลงงบประมาณเป็นการดูงาน หรือจัดอบรมหลักสูตรภายในประเทศแทน จนกว่าสถานการณ์จะคลี่คลาย เว้นแต่กรณีมีความจำเป็นไม่สามารถหลีกเลี่ยงได้ ต้องได้รับอนุญาตจากหัวหน้าส่วนราชการหรือหน่วยงานอื่นของรัฐ ทั้งนี้ ให้กระทรวงการคลัง พิจารณามาตรการที่เกี่ยวข้องเพื่อให้มีผลระทบต่อเอกชนคู่สัญญาน้อยที่สุด
ในส่วนของประชาชนทั่วไปที่เดินทางกลับมาจาก หรือ เดินทางผ่าน หรือมีเส้นทางแวะผ่านประเทศที่เสี่ยงต่อการติดเชื้อและแพร่ระบาดของเชื้อไวรัสโควิด-19 ให้ด่านควบคุมโรคติดต่อระหว่างประเทศตามประกาศกระทรวงสาธารณสุขดำเนินการคัดกรองอย่างเคร่งครัด และปฏิบัติตามมาตรการที่กระทรวงสาธารณสุข หรือหน่วยงานที่เกี่ยวข้องกำหนด ในกรณีที่มีความจำเป็นให้หน่วยงานที่เกี่ยวข้องจัดการขนส่งประชาชนกลุ่มดังกล่าวกลับภูมิลำเนาหรือไปยังสถานพยาบาลอย่างเหมาะสม
รวมถึงการกำกับดูแล การกักกันตนเอง ณ ที่พักอาศัย โดยให้มีการบูรณาการการดำเนินงานระหว่างชุมชน จิตอาสาอาสาสมัครสาธารณสุขประจำหมู่บ้าน (อสม.) และสถานพยาบาลในพื้นที่ ในการติดตาม เฝ้าระวังตรวจสอบ และป้องกันอย่างใกล้ชิด
โดยควรจัดลำดับความสำคัญในการกระจายสินค้าจำเป็นตามระดับความเสี่ยงของบุคคล หน่วยงาน และสถานที่ เช่นสถานพยาบาลทั้งภาครัฐและเอกชน กลุ่มบุคลากรทางการแพทย์ทั้งภาครัฐและภาคเอกชน กลุ่มที่มีความเสี่ยงต่อการติดเชื้อไวรัสโควิด-19 และประชาชนทั่วไป
ในกรณีงานกิจกรรมที่ต้องขออนุญาตจากหน่วยงานของรัฐ ให้ผู้มีอำนาจอนุญาตพิจารณาความเหมาะสมของกิจกรรมอย่างรอบคอบ โดยคำนึงถึงความเสี่ยงต่อสาธารณชนโดยรวมต่อการแพร่ระบาดของโรคเป็นสำคัญ
ด้านการบรรเทาผลกระทบที่เกี่ยวข้อง มอบหมาย นายสมคิด จาตุศรีพิทักษ์ รองนายกรัฐมนตรี พร้อมกับนายอุตตม สาวนายน รมว.คลัง จัดทำมาตรการบรรเทาผลกระทบและกระตุ้นเศรษฐกิจจากการแพร่ระบาดโรคติดเชื้อไวรัสโควิด-19 เพื่อเสนอคณะกรรมการรัฐมนตรีฝ่ายเศรษฐกิจพิจารณาโดยเร็ว ก่อนนำเสนอคณะรัฐมนตรีพิจารณาตามขั้นตอนต่อไป
รวมทั้งให้ข้อมูลและสื่อสารกับสาธารณชนเพื่อให้เกิดเอกภาพและสร้างความมั่นใจผ่านศูนย์ข้อมูลมาตรการแก้ไขปัญหาจากโรคติดเชื้อไวรัสโควิด-19 ที่จะได้มีการจัดตั้งขึ้น ในการดำเนินมาตรการบรรเทาผลกระทบและกระตุ้นเศรษฐกิจ โดยครอบคลุมด้านต่าง ๆ ดังนี้ มาตรการทางภาษี มาตรการด้านสินเชื่อและพักชำระหนี้ มาตรการด้านงบประมาณ มาตรการสร้างความเชื่อมั่นในตลาดทุน มาตรการการจ้างงานและพัฒนาทักษะ และมาตรการด้านสินค้าเกษตรและสินค้าอื่นในชุมชน